CELEX: 31970R1524
Language: el
Date: 1970-07-20
Title: Κανονισμός ( ΕΟΚ ) αριθ. 1524/70 του Συμβουλίου, της 20ής Ιουλίου 1970, περί σύναψης συμφωνίας μεταξύ της Ευρωπαϊκής Οικονομικής Κοινότητας και της Ισπανίας και καθορισμού των διατάξεων εφαρμογής του

Avis juridique important

|

31970R1524

Κανονισμός ( ΕΟΚ ) αριθ. 1524/70 του Συμβουλίου, της 20ής Ιουλίου 1970, περί σύναψης συμφωνίας μεταξύ της Ευρωπαϊκής Οικονομικής Κοινότητας και της Ισπανίας και καθορισμού των διατάξεων εφαρμογής του  

Επίσημη Εφημερίδα αριθ. L 182 της 16/08/1970 σ. 0001 - 0174 Δανική ειδική έκδοση: Σειρά II τόμος I(1b) σ. 0003  Αγγλική ειδική έκδοση: Σειρά II τόμος I(1) σ. 0269  Ελληνική ειδική έκδοση: Κεφάλαιο 11 τόμος 1 σ. 0120 

ΚΑΝΟΝΙΣΜΟΣ (ΕΟΚ) αριθ. 1524/70 ΤΟΥ ΣΥΜΒΟΥΛΙΟΥ της 20ής Ιουλίου 1970 περί συνάψεως συμφωνίας μεταξύ της Ευρωπαϊκής Οικονομικής Κοινότητος και της Ισπανίας και περί θεσπίσεως διατάξεων για την εφαρμογή τηςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι είναι σκόπιμο να συναφθεί η συμφωνία μεταξύ της Ευρωπαϊκής Οικονομικής Κοινότητος και της Ισπανίας, και να εγκριθούν οι δηλώσεις που προσαρτώνται στην τελική πράξη, η οποία υπεγράφη στο Λουξεμβούργο στις 29 Ιουνίου 1970- ότι είναι σκόπιμο να ορισθούν οι αντιπρόσωποι της Κοινότητος στη Μικτή Επιτροπή που συνιστάται από τη συμφωνία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Συνάπτονται, εγκρίνονται και επικυρώνονται εξ ονόματος της Κοινότητος, η συμφωνία μεταξύ της Ευρωπαϊκής Οικονομικής Κοινότητος και της Ισπανίας, τα παραρτήματα και πρωτόκολλα, καθώς και οι δηλώσεις που προσαρτώνται στην τελική πράξη.  Τα κείμενα της συμφωνίας και της τελικής πράξεως προσαρτώνται στον παρόντα κανονισμό.   Άρθρο 2  Ο πρόεδρος του Συμβουλίου των Ευρωπαϊκών Κοινοτήτων κοινοποιεί, κατ' εφαρμογή του άρθρου 19 της συμφωνίας, την περάτωση των αναγκαίων διαδικασιών για την έναρξη ισχύος της(1).   Άρθρο 3  Στη Μικτή Επιτροπή του άρθρου 13 της συμφωνίας, η Κοινότης εκπροσωπείται από την Επιτροπή, που επικουρείται από τους αντιπροσώπους των Κρατών μελών.   Άρθρο 4  Ο παρών κανονισμός αρχίζει να ισχύει την τρίτη ημέρα μετά την ημερομηνία της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Ιουλίου 1970.  Για το Συμβούλιο Ο Πρόεδρος W. SCHEEL  (1) Η ημερομηνία ενάρξεως ισχύος της συμφωνίας μεταξύ της Ευρωπαϊκής Οικονομικής Κοινότητος και της Ισπανίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων.